इससे पहले फ़र्स्टपोस्ट ने 13 अगस्त को फर्जी कंपनियों के साथ नीरव मोदी के संदिग्ध सौदों के बारे में खबर दी थी. इन सौदों के जरिए वैध कारोबारी लेनदेन की आड़ में पैसे की हेराफेरी के बारे में बताया गया था. कार्ने की रिपोर्ट में इस बात की पुष्टि की गई है कि पंजाब नेशनल बैंक की ब्रेडी हाउस शाखा द्वारा जारी फर्जी लेटर ऑफ अंडरटेकिंग्स (एलओयू) से प्राप्त रकम को ठिकाने लगाने के तहत लाखों डॉलर को एक इकाई से दूसरी इकाई में ट्रांसफर किया गया.